कैथलीन ने बताया, 'हमारा बच्चा बेडरूम में हुआ इसके पीछे भी दिलचस्प कहानी है। दर्द के कारण मैं पांच बार अस्पताल गई, लेकिन हर बार ड्यू डेट नहीं होने के कारण मुझे वापस लौटा दिया गया। पाचवीं बार जब मैं अस्पताल से लौटी तो अचानक मुझे तेज लेबर पेन का आभास हुआ। मैंने जैक को बताया और फिर जैक ने अस्पताल फोन किया। कोई अनहोनी न हो जाए इसके लिए उसने डॉक्टरों के निर्देश के अनुसार ही मेरी डिलिवरी बेडरूम में कराई।'